CELEX: 22004D0122
Language: sk
Date: 2004-09-24 00:00:00
Title: Rozhodnutie Spoločného výboru EHP č. 122/2004 z 24. septembra 2004, ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP

10.3.2005   
            
            
               SK
            
            
               Úradný vestník Európskej únie
            
            
               L 64/18
            
         
      ROZHODNUTIE SPOLOČNÉHO VÝBORU EHP
   
   č. 122/2004
   z 24. septembra 2004,
   ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len dohoda, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Smernica Európskeho parlamentu a Rady 2003/97/ES z 10. novembra 2003 o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami, o zmene a doplnení smernice 70/156/EHS a o zrušení smernice 71/127/EHS (2) sa má začleniť do dohody,
            
         ROZHODOL TAKTO:
   Článok 1
   Kapitola I prílohy II k dohode sa mení a dopĺňa takto:
   
               1.
            
            
               Do bodu 1 (smernice Rady 70/156/EHS) sa dopĺňa nasledujúca zarážka:
               
                           „—
                        
                        
                           
                              32003 L 0097: smernica Európskeho parlamentu a Rady 2003/97/ES z 10. novembra 2003 (Ú. v. EÚ L 25, 29. 1. 2004, s. 1)“.
                        
                     
         
               2.
            
            
               Za bod 45zb (smernice Európskeho parlamentu a Rady 2002/51/ES) sa dopĺňa nasledujúci bod:
               
                           „45zc.
                        
                        
                           
                              32003 L 0097: smernica Európskeho parlamentu a Rady 2003/97/ES z 10. novembra 2003 o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami, o zmene a doplnení smernice 70/156/EHS a o zrušení smernice 71/127/EHS (Ú. v. EÚ L 25, 29. 1. 2004, s. 1).
                        
                     Ustanovenia smernice sa na účely tejto dohody vykladajú s touto úpravou:
               V prílohe I sa do bodu 1.1.1 dodatku 5 dopĺňa nasledujúci text:
               ‚IS pre Island, FL pre Lichtenštajnsko a 16 pre Nórsko‘.“
            
         
               3.
            
            
               Text bodu 9 (smernice Rady 71/127/EHS) sa zrušuje s platnosťou od 24. januára 2010.
            
         Článok 2
   Texty smernice 2003/97/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 25. septembra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 24. septembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 25, 29.1.2004, s. 1.
   
      (3)  Nie sú uvedené žiadne ústavné požiadavky.